19.01.2024 24004601

# **Hinnaküsimise lähteülesanne**

# **Kambja vald, Reola küla, Roosi tn vee- ja kanalisatsioonitorustiku ning Nõlva tee veetorustiku projekteerimiseks**

*Projekteerimine*

#### **Antud objektile koostada ehitusprojekt tööprojekti staadiumis. Projekt peab vastama Majandus-ja kommunikatsiooniministri määrusele Nõuded ehitusprojektile, mis on vastu võetud 17.09.2010 nr 67.**

Projekt peab olema kooskõlas vastavate riiklike ja kohalike õigus-ja normatiivdokumentidega. Projekti kooskõlastuse lehel peab olema kirjas geodeetilise alusplaani tegija nimi, töö nimetus, töö number ja millal on geodeetiline alusplaan registreeritud. Projekt kooskõlastada kõigi võrguvaldajatega ja Kambja vallaga ning taotleda ehitusluba. Tehniline lahendus ja sõlmed kooskõlastada AS Tartu Veevärgiga. Ehitusloa riigilõivu peab tasuma projekteerija.

Projekteerida veetorustik De 110 PE alates Roosi 11a ees olevast De 110 PE veetorust kuni Nõlva tee ja Valge tee ristmikul oleva veetorustiku sõlmeni koos hüdrandiga. Kooskõlastada asukoht kinnistute omanikega ja Transpordiametiga. Võtta aluseks Altren Projekt OÜ töö nr T04921 eelprojekt.

Projekteerida De 200 PVC kanalisatsioonitorustik Roosi tänavale alates Roosi 2 olemasolevast De 200 PVC kanalisatsioonitorust kuni Roosi 11a kinnistuni koos ühendustorustikega kinnistute piirideni.

Arvestada:

* Tulbi tänava torustike projektiga
* Üldised nõuded 23.10.2023
* 20200130\_Ver-3\_Kaevude\_asfalteerimise\_kord\_Tartus
* 20220323\_TVV\_Nouded\_KAN&SADE\_kaevudele\_Ver-5.1
* EVEL\_nõuded\_teostusjoonistele
* survestamine TVV 2005
* TVV juhis 5050 Sulgemine pesemine
* HÜDRANT\_joonis

Projekteerida isevoolsetele torustikele moodulkaevud, kui ei saa moodulkaevu paigaldada, siis projekteerida käsitöökaev.

Projekteerimistööde lõpptähtaeg hiljemalt **30.06.2024.** Ehitusloa hankimine hiljemalt **15.08.2024**.

Lisatud asendiplaanid projekteeritava objekti kohta. Teekatte taastamise ja konstruktsiooni osa peab olema koostatud vastavat luba omava projekteerija poolt.

Projekteerimisel lähtuda:

1. EESTI STANDARDITEST

EVS 843:2016 Linnatänavad EVS 848:2021 Väliskanalisatsioonivõrk;

 EVS 846:2021 Hoone kanalisatsioon

 EVS 921:2014 Veevarustuse välisvõrk;

 EVS 835:2014 Hoone veevärk;

 EVS 812-6:2012 – Ehitise tuleohutus. Osa 6: Tuletõrje veevarustus

EVS 932:2017 Ehitusprojekt;

2. EHITUSSEADUSest - Vastu võetud 15. 05. 2002. a seadusega (RT I 2002, 47, 297), mis jõustus 1. 01. 2003.Muudetud järgmise seadusega (vastuvõtmise aeg, avaldamine Riigi Teatajas, jõustumise aeg):13. 11. 2002 (RT I 2002, 99, 579) 1. 01. 2003

3. Üldised nõuded vee- ja kanalisatsioonitorustike projekteerimiseks koostanud AS Tartu Veevärk 01.10.2003

4. Varem KOV-is kooskõlastatud projektidest.

Projekteerija peab koostama kanalisatsiooni ja/ või sademeveekaevude tellimiseks kaevukellade tabeli.

AS-ile Tartu Veevärk tuleb üle anda kolm (3) eksemplari projektdokumentatsiooni. Samas antakse kogu dokumentatsioon üle ka digitaalsel kujul järgmistes formaatides:

joonised -MicroStation ja Acrobat Reader

tekstiosa (seletuskiri, spetsifikatsioonid jms.) -Word

tabelid (loetelud jms.) -Excel või Word

Pakkumine peab olema jõus 30 päeva alates pakkumise esitamise tähtajast.

Pakkuja ei tohi olla:

a) pankrotis või likvideerimisel, tema äritegevus on peatatud või ta on muus seesuguses seisukorras pakkuja asukohamaa seaduse kohaselt.

b) kelle vastu on esitatud pankrotimenetluse alguse avaldus või kelle vara on arestitud.

c) jõustunud kohtuotsusega on tõendatud, et pakkuja on viimase kolme aasta jooksul jätnud nõuetekohaselt täitmata pakkumismenetluse tulemusena temaga sõlmitud hankelepingu.

d) pakkuja ei vasta tegutsemiseks vastavas valdkonnas õigusaktidega ettenähtud nõuetele või tema majanduslik seisund või tehniline kompetentsus ei vasta ostja esitatud tingimustele.

Hind esitada alljärgnevalt:

1. Torustike projekteerimine
2. Geoalus
3. Ehitusload ja kooskõlastused
4. Vertikaal

Pakkumine esitada e-maili teel digitaalselt allkirjastatult e-mailile : tartuvesi@tartuvesi.ee hiljemalt **31.01.2024 kell 10.00.**

Lugupidamisega

Peeter Pindma

Arendusjuht